Middelsstore, avlange, brunrødlige løpebiller. Antennene er brede og flate, åreformede, åren består av ni ledd som hos denne slekten ikke er sammenvokste. Det innerste antenneleddet er mye smalere og sylindrisk. Hodet er mye bredere enn langt med utstående fasettøyne, kjevene ganske små. Pronotum er mye bredere enn langt, rundet, sidekantene bredt avsatte. Dekkvingene er nokså jevnbrede, gjerne med svarte tegninger. Beina er slanke og forholdsvis korte.